Държавен вестник, бр. 26, 2018 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  26
ОФИЦИАЛЕН РАЗДЕЛ
НАРОДНО СЪБРАНИЕ
РЕШЕНИЕ
за приемане на актуализирана Стратегия за 
национална сигурност на Република България
Народното събрание на основание чл. 86, 
ал. 1 от Конституцията на Република Бъл-
гария, чл. 16, т. 5 от Закона за отбраната и 
въоръжените сили във връзка с чл. 7, ал. 1, 
т. 2 от Закона за управление и функционира-
не на системата за защита на националната 
сигурност
Р Е Ш И :
Приема актуализираната Стратегия за на-
ционална сигурност на Република България 
(приложение).
Решението е прието от 44-то Народно 
събрание на 14 март 2018 г. и е подпечатано 
с официалния печат на Народното събрание
За председател на Народното събрание: 
Емил Христов
АКТУАЛИЗИРАНА СТРАТЕГИЯ
за национална сигурност на Република  
България
I. УВОД
1. Политиката на Република България в 
сферата на сигурността се изгражда върху 
ценностите на демокрацията, на националната 
ни култура, основните права и свободи, на 
равните възможности за развитие на личност-
та, както и на Конституцията на страната и 
основополагащите актове за гарантиране на 
международната сигурност.
2. Стратегията за национална сигурност 
въплъщава миролюбивия характер и тради-
циите на добросъседство и взаимноизгодно 
сътрудничество, характеризиращи политиката 
на нашата страна. Тя е част от усилията на 
Европейския съюз (ЕС) и Организацията 
на Северноатлантическия договор (НАТО) 
към разширяване зоната на стабилност, съ-
трудничество и благоденствие посредством 
неутрализиране на заплахите от тероризма и 
екстремизма, преодоляване на регионалните 
конфликти и активно участие в решаването на 
глобалните проблеми. От особено значение е 
приносът на страната ни за стабилизиране на 
междудържавните отношения и прилагането 
на принципа за ненамеса във вътрешните 
работи на други държави.
3. Стратегията очертава по-широко разби-
ране за националната сигурност, като извежда 
на предно място сигурността на гражданина, 
обществените и икономическите аспекти, 
без да подценява измеренията, свързани с 
отбраната, външната политика, разузнаването, 
охраната на обществения ред и защитата на 
законността. Крайният продукт и същинският 
смисъл на понятието „национална сигурност“ 
е гарантирането на човешката сигурност и 
защитата на свободата и достойнството на 
гражданина, както и защитата на суверенитета, 
териториалната цялост и опазването на дър-
жавната граница. Промените в регионалната 
сигурност в Черноморския регион, Близкия 
изток и Северна Африка през последните го-
дини и очертаващите се тенденции определят 
необходимостта от гъвкаво, балансирано и 
синергично използване на политиките и ин-
струментите на националната мощ за защита 
на националните интереси.
4. Стратегията за национална сигурност на 
Република България посочва националните ин-
тереси, необходимите условия и предпоставки 
за тяхното реализиране чрез неутрализиране 
на рисковете и заплахите за страната и нейните 
граждани. Националните и секторните прио-
ритети и политики за сигурност са насочени 
към защитата на националните интереси, 
като се отчита динамиката на средата на 
сигурност при оптимално разпределение на 
ресурсите за постигане на ефективно управле-
ние на системата за сигурност. Стратегията за 
национална сигурност насочва познанието и 
материалните ресурси на Република България 
към единение и просперитет в съответствие 
с европейския цивилизационен избор, наци-
оналните интереси.
5. Приемането през 1998 г. на Концепция 
за национална сигурност за пръв път даде 
насока за формулиране на определение за 
национална сигурност, което намери развитие 
в нормативната уредба чрез Закона за защита 
на класифицираната информация (2002 г.) и 
Закона за Държавна агенция „Национална 
сигурност“ (2007 г.).
6. През ноември 2015 г. влязоха в сила Закон 
за управление и функциониране на системата 
за защита на националната сигурност, Закон 
за Държавна агенция „Разузнаване“, Закон за 
НСО, Закон за военното разузнаване. С това 
завърши формирането на правната рамка за 
системата за национална сигурност, в т. ч. 
службите за сигурност, които вече осъщест-
вяват своята дейност в ясно определена среда 
за работа, отчетност и контрол. Възприета е 
единна легална дефиниция на понятието за 
национална сигурност. Правнорегламентира-
ни са взаимоотношенията на политическото 
ръководство на държавата и професионалните 
структури от системата, както и взаимодейст-
вието на службите за сигурност на оперативно 
и информационно ниво. 
7. Законът за управление и функционира-
не на системата за защита на националната 
сигурност определя ролята на Съвета по 
сигурността към Министерския съвет под